Pia Skaar

Pia Skaar (3. huhtikuuta 1938 Svolvær, Norja – 3. helmikuuta 1996 Kirkkonummi) oli norjalaissyntyinen, Suomessa asunut jazz- ja iskelmälaulaja.

Pohjois-Norjan Lofooteilla syntynyt Skaar oli levyttänyt kotimaassaan kolme iskelmäsingleä, kun hän vuonna 1964 avioitui muusikko Asa Savolaisen kanssa ja muutti Suomeen. Hän toimi Savolaisen yhtyeen laulusolistina ja esiintyi ensimmäisillä Pori Jazz -festivaaleilla 1966. Tämän esiintymisen myötä hän pääsi tekemään televisio-ohjelmaa Ossi Runnen kanssa ja kiinnitettiin esiintymään Mario Weberin orkesterin kanssa Helsingin Kaivohuoneelle. Vuonna 1967 Skaar esiintyi jälleen Porissa Pekka Pöyryn yhtyeen laulusolistina, minkä jälkeen hänellä oli yhä enemmän kysyntää jazzlaulajana. 1990-luvulla hän teki yhteistyötä Frank Robsonin kanssa. Vuonna 1993 Skaarilta ilmestyi levyalbumi Loving Feelings. Hän esittää kolme kappaletta myös vuoden 1991 konserttialbumilla Live at Baltic Jazz.

Lähteet

Norjalaiset poplaulajat
Suomalaiset jazzlaulajat
Vuonna 1938 syntyneet
Vuonna 1996 kuolleet